CELEX: 52015PC0068
Language: mt
Date: 2015-02-23
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni (applikazzjoni EGF/2014/017 FR/Mory-Ducros)

IL-KUMMISSJONI
                           EWROPEA

                                                  Brussell, 23.2.2015
                                                  COM(2015) 68 final

                                      Proposta għal

            DEĊIŻJONI TAL-PARLAMENT EWROPEW U TAL-KUNSILL

     dwar il-mobilizzazzjoni tal-Fond Ewropew ta' Aġġustament għall-Globalizzazzjoni
                      (applikazzjoni EGF/2014/017 FR/Mory-Ducros)

MT                                                                                     MT
 ---pagebreak---                                   MEMORANDUM TA’ SPJEGAZZJONI
     IL-KUNTEST TAL-PROPOSTA
     1.        Ir-regoli li japplikaw għall-kontribuzzjonijiet finanzjarji mill-Fond Ewropew ta’
               Aġġustament għall-Globalizzazzjoni (FEG) huma stipulati fir-Regolament (KE) Nru
               1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-
               Fond Ewropew ta’ Aġġustament għall-Globalizzazzjoni (2014-2020) u li jħassar ir-
               Regolament (KE) 1927/20061 (Ir-"Regolament FEG").
     2.        L-awtoritajiet Franċiżi ressqu l-applikazzjoni EGF/2014/017 FR/Mory-Ducros għal
               kontribuzzjoni finanzjarja mill-FEG, wara s-sensji li ngħataw f'Mory-Ducros fi
               Franza.
     3.        Wara l-valutazzjoni tagħha ta’ din l-applikazzjoni, il-Kummissjoni kkonkludiet li,
               skont id-dispożizzjonijiet kollha applikabbli tar-Regolament tal-FEG, il-
               kundizzjonijiet għall-għoti ta’ kontribuzzjoni finanzjarja mill-FEG huma sodisfatti.
     SOMMARJU TAL-APPLIKAZZJONI
     L-applikazzjoni tal-FEG                                    EGF/2014/017 FR/Mory-Ducros
     Stat Membru                                                Franza
     Reġjun ikkonċernat (il-livell NUTS 2)                      FR 10 (Ile de France)

     Data tat-tressiq tal-applikazzjoni                         6.10.2014
     Id-data ta’ konferma tar-riċevuta tal-applikazzjoni        17.10.2014
     Data tat-talba għal informazzjoni addizzjonali             17.10.2014
     Data ta’ skadenza għall-għoti tal-informazzjoni            1.12.2014
     addizzjonali
     Data ta’ skadenza għat-tlestija tal-valutazzjoni           23.2.2015
     Kriterju ta' intervent                                     L-Artikolu 4(1)(a) tar-Regolament tal-
                                                                FEG
     Intrapriża ewlenija                                        Mory-Ducros SAS
     Settur(i) tal-attività ekonomika (Diviżjoni ta’ NACE       Diviżjoni 49 ("Trasport bl-art u transport
     Rev. 2)2                                                   permezz ta' sistemi ta' pajpijiet")
     Għadd ta’ sussidjarji, fornituri u produtturi fl-istadju   0
     aħħari tal-produzzjoni
     Perjodu ta’ referenza (erba’ xhur):                            13 ta’ Marzu 2014 – 13 ta’ Lulju 2014
     Għadd ta’ sensji jew waqfiet mill-attività matul il-                                              2 395
     perjodu ta’ referenza (a)
     Għadd ta’ sensji jew waqfiet mill-attività qabel u                                                  118
     wara l-perjodu ta’ referenza (b)
     Għadd totali ta’ sensji (a + b)                                                                   2 513
     Għadd totali stmat ta’ benefiċjarji fil-mira                                                      2 513

     1
             ĠU L 347, 20.12.2013, p. 855.
     2
             Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li
             jistabbilixxi l-klassifikazzjoni tal-istatistika ta ' attivitajiet ekonomiċi tan-NACE Reviżjoni 2 u li
             jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi
             speċifiċi tal-istatistika (ĠU L 393, 30.12.2006, p. 1).

MT                                                          2                                                         MT
 ---pagebreak---      Għadd ta’ żgħażagħ barra mill-edukazzjoni, impjieg                                                           0
     jew taħriġ (NEETs) fil-mira
     Baġit għas-servizzi personalizzati (EUR)                                                          10 052 000
     Baġit għall-implimentazzjoni tal-FEG3 (EUR)                                                           35 000
     Baġit totali (EUR)                                                                                10 087 000
     Kontribuzzjoni tal-FEG (60 %) (EUR)                                                                6 052 200
     VALUTAZZJONI TAL-APPLIKAZZJONI
     Proċedura
     4.       Fis-6 ta’ Ottubru 2014, l-awtoritajiet Franċiżi ssottomettew l-applikazzjoni
              EGF/2014/017 FR/Mory-Ducros fi żmien 12-il ġimgħa mid-data li fiha l-kriterji ta’
              intervent stabbiliti fil-paragrafi minn 6 sa 8 hawn taħt ġew sodisfatti 4. Il-
              Kummissjoni kkonfermat il-wasla tal-applikazzjoni fi żmien ġimagħtejn mid-data
              tas-sottomissjoni tal-applikazzjoni, fis-17 ta’ Ottubru 2014 u talbet informazzjoni
              addizzjonali mingħand l-awtoritajiet Franċiżi qabel l-iskadenza fl-20 ta' Ottubru
              2014. Din l-informazzjoni addizzjonali ngħatat fi żmien sitt ġimgħat. Il-perjodu ta'
              12-il ġimgħa mill-wasla tal-applikazzjoni kompluta li fih il-Kummissjoni trid
              tiffinalizza l-valutazzjoni tagħha tal-konformità tal-applikazzjoni mal-kundizzjonijiet
              għall-għoti ta’ kontribuzzjoni finanzjarja jiskadi fit-23 ta’ Frar 2015.
     Eliġibbiltà tal-applikazzjoni
     L-impriżi u l-benefiċjarji kkonċernati
     5.       L-applikazzjoni tikkonċerna 2 513 ħaddiem li ngħataw is-sensja f’Mory-Ducros
              SAS. Din l-impriża topera fis-settur ekonomiku kklassifikat taħt id-diviżjoni 49 ta’
              NACE Rev. 2 (''Trasport bl-art u transport permezz ta' sistemi ta' pajpijiet"). Is-sensji
              li saru mill-impriża kkonċernata jinsabu ma Franza kontinentali kollha. Il-post bl-
              ogħla numru (257) jinsab Ile de France (FR 10), li huwa reġjun tal-livell NUTS 25.
     Il-kriterji ta’ intervent
     6.       L-awtoritajiet Franċiżi ressqu l-applikazzjoni skont il-kriterju ta’ intervent tal-
              Artikolu 4(1)(a) tar-Regolament tal-FEG, li jeħtieġ li minn tal-anqas 500 ħaddiem
              jingħataw is-sensja jew li titwaqqaf l-attività ta’ persuni li jaħdmu għal rashom, fuq
              perjodu ta’ referenza ta’ erba’ xhur, f’intrapriża fi Stat Membru, inklużi l-ħaddiema li
              jingħataw is-sensja mill-fornituri u l-produtturi fl-istadju aħħari tal-produzzjoni
              tagħha u/jew persuni li jaħdmu għal rashom li l-attività tagħhom twaqqfet.
     7.       Il-perjodu ta’ referenza ta’ erba’ xhur huwa mit-13 ta’ Marzu 2014 sat-
              12 ta’ Lulju 2014.

     3
             Skont ir-raba' paragrafu tal-Artikolu 7 tar-Regolament (UE) Nru 1309/2013.
     4
             Billi l-perjodu ta’ 12-il ġimgħa kien jiskadi l-Ħadd (5 ta’ Ottubru), il-Kummissjoni kienet lesta li
             taċċetta l-applikazzjoni l-għada, it-Tnejn ta’ wara dik id-data.
     5
             Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-
             Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’
             klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-
             serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

MT                                                           3                                                               MT
 ---pagebreak---      8.       L-applikazzjoni hija relatata ma’:
              –      2 395 ħaddiem li ngħataw is-sensja6 f'Mory-Ducros matul il-perjodu ta’
                     referenza ta’ erba’ xhur.
     Il-kalkolu tas-sensji u tal-waqfien tal-attività
     9.       Is-sensji ġew ikkalkulati kif ġej:
              –      2 395 mid-data tal-avviż individwali ta' min iħaddem biex ikeċċi jew iwaqqaf
                     il-kuntratt ta’ impjieg tal-ħaddiem.
     Benefiċjarji eliġibbli
     10.      Minbarra l-2 395 ħaddiem diġà msemmija, il-benefiċjarji eliġibbli jinkludu 118-
              il ħaddiem li ngħataw is-sensja qabel jew wara l-perjodu ta’ referenza ta’ erba’ xhur.
              Dawn il-ħaddiema kollha ngħataw is-sensja wara t-tħabbira ġenerali tas-sensji
              mbassrin, fit-13 ta’ Marzu 2014. Tista’ tiġi stabbilita rabta kawżali ċara mal-
              avveniment li wassal għas-sensji matul il-perjodu ta’ referenza.
     11.      Għaldaqstant, in-numru totali ta’ benefiċjarji eliġibbli huwa ta’ 2 513.
     Rabta bejn is-sensji u l-kriżi finanzjarja u ekonomika globali indirizzata fir-Regolament (KE)
     Nru 546/2009
     12.      Sabiex tiġi stabbilita r-rabta bejn is-sensji u l-kriżi finanzjarja u ekonomika globali
              indirizzata fir-Regolament (KE) Nru 546/2009, Franza targumenta li Mory-Ducros
              hija attiva fl-oqsma tas-servizzi ta’ kurriera, it-trasport tal-merkanzija, id-dispaċċ, il-
              ħżin u l-kiri ta’ materjali relatati, u tipprovdi dawn is-servizzi kemm fi Franza kif
              ukoll barra mill-pajjiż. Dakinhar tas-sensji, kienet it-tieni l-akbar operatur fi Franza
              għal dawn is-servizzi u kienet timmobilizza madwar 4 500 vettura kuljum.
     13.      Bħala riżultat tal-kriżi globali finanzjarja u ekonomika, it-trasport tal-merkanzija bit-
              triq f’vetturi li jiżnu aktar minn 3.5 tunnellata naqas b’13.7 % fl-UE u b’21 % fi
              Franza bejn l-2007 u l-2012 (Eurostat). Dan it-tnaqqis kien konsegwenza tat-tnaqqis
              ġenerali ta’ produzzjoni fiżika fl-Ewropa. B'riżultat tat-tnaqqis fil-volum ittrasportat,
              faqqgħet gwerra tal-prezzijiet fi ħdan is-settur, li ma kienx iffaċilitat mill-evoluzzjoni
              pożittiva fid-diversi kostijiet (il-petrol, il-pagi, il-materjali), u dan għalhekk wassal
              għal deterjorament kostanti fil-marġnijiet ta’ operazzjoni u telf wara telf għas-settur
              fi Franza mill-2007. Wara dan kien hemm mewġa ta’ fallimenti fis-settur tat-trasport
              tal-merkanzija bit-triq, stmat mill-Bank ta’ Franza li żdied b'35% kull sena meta
              wieħed iqabbel l-2013 mal-2007.
     14.      Sal-lum, is-settur tat-“Trasport bl-art u t-trasport permezz ta’ sistemi ta’ pajpijiet”
              kien suġġett ta’ żewġ applikazzjonijiet tal-FEG, din u EGF/2011/001 AT/Nieder-
              und Oberoesterreich, li kienet ibbażata wkoll fuq il-kriżi finanzjarja u ekonomika
              globali.
     Avvenimenti li wasslu għas-sensji u l-waqfien tal-attività
     15.      Il-fatti li wasslu għas-sensji f'Mory-Ducros huma l-falliment u l-għeluq tal-
              kumpanija. Mory Ducros waslet għal telf ta’ kważi EUR 80 miljun fl-2012, b’aktar
              telf previst għal tmiem l-2013 (ftit inqas minn EUR 82 miljun). Fil-25 ta’ Novembru
              2013, Mory-Ducros iddikjarat ruħha bħala insolventi, u l-għada, il-qorti kummerċjali
              ta’ Pontoise nediet il-proċedimenti ġudizzjarji rilevanti u qegħdet l-impriża taħt l-

     6
             Skont it-tifsira tal-Artikolu 3(a) tar-Regolament FEG.

MT                                                          4                                               MT
 ---pagebreak---               Amministrazzjoni. Fis-6 ta’ Frar 2014, inħatret persuna bħala likwidatur, bil-kompitu
              li jagħlaq l-impriża sas-6 ta’ Mejju 2014.
              Bħala parti mis-soluzzjoni, l-impriża l-ġdida MORY Global ħadet aktar minn 50
              aġenzija mit-total ta’ 84 u impjegat mill-ġdid 2 107 ħaddiem mit-total ta’ 4 911. L-
              2 804 ħaddiema li baqa' ngħataw is-sensja, 2 395 minnhom fi ħdan il-perjodu ta’
              referenza u 118 wara (bis-sensja finali sseħħ fl-aħħar ta’ Settembru). Dawn l-2 513-
              il ħaddiem għażlu li jwettqu l-attivitajiet proposti għall-kofinanzjament mill-FEG,
              filwaqt li l-291 l-oħra jew irtiraw jew inkella ma kinux disponibbli.
     L-impatt mistenni tas-sensji fir-rigward tal-ekonomija lokali, reġjonali jew nazzjonali u l-
     impjiegi
     16.      Is-sensji huma mifruxa f’84 lokalità fiż-żona kollha ta’ Franza kontinentali, b’telf ta’
              impjiegi li jvarja minn 2 (Chalons en Champagne u Saint Louis) sa 257 (Gonesse).
              L-akbar numru ta’ sensji seħħu f’siti qrib bliet kbar u għalhekk l-impatt fuq l-
              impjiegi lokali u l-ekonomija lokali huwa limitat.
     Benefiċjarji fil-mira u azzjonijiet proposti
     Benefiċjarji fil-mira
     17.      L-għadd stmat ta’ ħaddiema fil-mira li mistennija jipparteċipaw fil-miżuri huwa ta' 2
              513. It-tqassim tal-ħaddiema fil-mira skont is-sess, iċ-ċittadinanza u l-grupp ta’ età
              huwa kif ġej:
                                       Kategorija                   Għadd ta'
                                                                benefiċjarji fil-mira
                       Sess:              Irġiel:                  2 137    (85.04 %)
                                          Nisa:                      376    (14.96 %)
                       Ċittadinanza:      Ċittadini tal-UE:        2 332    (92.80 %)
                                          mhux ċittadini tal-        181       (7.2 %)
                                          UE:
                       Grupp ta’ età:     15-24 sena:                 18      (0.72 %)
                                          25-54 sena:              2 054    (81.73 %)
                                          55-64 sena:                436    (17.35 %)
                                          iktar minn 64 sena:          5      (0.20 %)

     Eliġibbiltà tal-azzjonijiet proposti
     18.      Is-servizzi personalizzati li jridu jiġu pprovduti lill-ħaddiema li ngħataw is-sensja
              jikkonsistu f'azzjoni waħda biss:
     19.      Pariri u gwida lill-ħaddiema ssensjati mogħtija minn tim ta’ konsulenti esperti
              (Cellule de reclassement): Peress li l-Istat Franċiż qed jiffinanzja firxa ta' miżuri
              attivi (it-taħriġ, l-aktar fost dawn), biex jgħin lill-ħaddiema jerġgħu jidħlu fl-impjieg,
              Franza qed titlob mill-FEG il-finanzjament biss tal-punt ta' kuntatt waħdieni (cellule
              de reclassement) li jagħti pariri u gwida lill-ħaddiema ssensjati.

MT                                                      5                                                  MT
 ---pagebreak---      20.     It-tliet kuntratturi li joperaw is-Cellule de reclassement ntgħażlu mill-Amministratur
             ġudizzjarju wara konsultazzjonijiet mar-rappreżentanti tal-ħaddiema li ngħataw is-
             sensja, bl-objettiv li jiġi kopert kemm jista’ jkun territorju minn Franza kontinentali u
             li tiġi żgurata l-integrazzjoni mill-ġdid tal-akbar numru possibbli ta’ ħaddiema fil-
             mira. It-tliet kuntratturi huma Sodie, BPI Group u AFPA Transitions. Il-kompitu
             tagħhom huwa li jassistu u jiggwidaw lill-ħaddiema li ngħataw is-sensja u jgħinuhom
             isibu soluzzjonijiet li jagħtuhom il-kapaċità li jibqgħu fis-suq tax-xogħol u jidħlu
             f'impjiegi oħra.
     21.     L-aġenziji għandhom kuntratt biex jagħtu lil kull parteċipant (a) pjan għall-karriera
             personalizzat, (b) biżżejjed offerti ta' impjieg, (c) iridu jagħtuhom il-possibbiltà li
             jkunu jistgħu jikkonsultaw esperti ġenerali u/jew esperti speċjalizzati fil-ħoqlien tal-
             intrapriżi, li għandhom għarfien eċċellenti tas-suq tal-impjiegi fir-reġjun u huma
             disponibbli u reattivi.
     22.     L-awtoritajiet ser jipprovdu sessjonijiet ta' ħidma ta’ taħriġ għall-kompetenzi ġenerali
             (eż. it-tħejjija tas-CV, it-tħejjija għall-intervista, il-ħiliet tat-tiftix għax-xogħol u l-
             ħolqien ta’ negozju), taħriġ fl-użu tal-internet, fieri tal-impjiegi u laqgħat ma' persuni
             li jipprovdu x-xogħol jew rappreżentanti tas-settur, u laqgħat ma’ istituzzjonijiet tat-
             taħriġ.
     23.     L-attivitajiet tal-aġenziji se jkunu sorveljati minn kumitat u permezz ta’ rapporti
             regolari bil-miktub. L-aġenziji se jitħallsu għal kull ħaddiem parteċipanti (u abbażi
             tal-prova meħtieġa), filwaqt li l-miżuri attwali nfushom (eż. il-korsijiet ta’ taħriġ
             itwal bħala tali) mhumiex inklużi fil-baġit preżentat lill-FEG (xi parti minn dan it-
             taħriġ se jiġi kofinanzjat mill-FES). Il-ħlas se jsir bin-nifs u abbażi tar-riżultati
             miksuba.
     24.     L-azzjonijiet proposti deskritti hawnhekk jikkostitwixxu miżuri attivi fis-suq tax-
             xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG.
             Dawn l-azzjonijiet ma jissostitwixxux miżuri passivi ta’ protezzjoni soċjali.
     25.     L-awtoritajiet Franċiżi pprovdew l-informazzjoni meħtieġa dwar azzjonijiet li huma
             obbligatorji għall-intrapriża kkonċernata permezz tal-liġi nazzjonali jew skont l-
             arranġamenti kollettivi. Huma kkonfermaw li kontribuzzjoni finanzjarja mill-FEG
             mhux se tieħu post azzjonijiet bħal dawn.
     Baġit stmat
     26.     L-ispejjeż totali stmati huma ta’ EUR 10 087 000, li jinkludu nefqa għal servizzi
             personalizzati ta’ EUR 10 052 000 u nefqa għal attivitajiet preparatorji, ta’ ġestjoni,
             informazzjoni u pubbliċità, kontroll u rapportar ta’ EUR 35 000. Dan l-ammont
             għandha jintuża kollu għall-kontroll u ċ-ċertifikazzjoni. L-ebda baġit ma huwa
             ppjanat għal attivitajiet ta’ informazzjoni u pubbliċità.
     27.     Il-kontribuzzjoni finanzjarja totali mitluba mill-FEG hija ta’ EUR 6 052 200 (60 %
             tal-ispejjeż totali).

MT                                                   6                                                      MT
 ---pagebreak---                                                                                        Spiża stmata   Spejjeż totali
                                                                 Numru stmat             għal kull       stmati
                          Azzjonijiet
                                                                ta’ parteċipanti        parteċipant
                                                                                          (EUR)          (EUR)

     Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)
     Il-korp intermedju li jagħti pariri u gwida għall-              2 513                4 000       10 052 000
     ħaddiema ssensajti (cellule de reclassement)

                                                                                                      10 052 000
                                            Subtotal (a):                          —
                                                                                                        (100 %)
     Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)
                                                                                                            0
                                            Subtotal (b):                          —
                                                                                                          (0 %)
     Azzjonijiet skont l-Artikolu 7(4) tar-Regolament FEG
        1 Attivitajiet preparatorji                                                —                        0
        2 Ġestjoni                                                                 —                        0
        3 Informazzjoni u reklamar                                                 —                        0
        4 Kontroll u rapportar                                                     —                     35 000
                                            Subtotal (c):                          —                     35 000
                                                                                                        (0.35 %)
     Spejjeż totali (a + b + c):                                                   —                  10 087 000
     Kontribuzzjoni tal-FEG (60 % tal-ispejjeż totali)                             —                   6 052 200

     28.       Ma hemm l-ebda spejjeż identifikati fit-tabella ta’ hawn fuq bħala azzjonijiet skont l-
               Artikolu 7(1)(b) tar-Regolament tal-FEG.
     Perjodu ta’ eliġibbiltà tan-nefqa
     29.       L-awtoritajiet Franċiżi bdew jipprovdu s-servizzi personalizzati lill-benefiċjarji fil-
               mira fl-24 ta’ Frar 2014. Għaldaqstant, in-nefqa fuq l-azzjonijiet imsemmija fil-
               punt 19 għandha tkun eliġibbli għal kontribuzzjoni finanzjarja mill-FEG mill-
               24 ta’ Frar 2014 sas-6 ta’ Ottubru 2016.
     30.       L-awtoritajiet Franċiżi għadhom ma bdewx iġarrbu n-nefqa amministrattiva biex
               jimplimentaw il-FEG fis-6 ta’ Ottubru 2014. Għalhekk, in-nefqa għal attivitajiet
               preparatorji, ta’ ġestjoni, informazzjoni u pubbliċità, kontroll u rapportar għandha
               tkun eliġibbli għal kontribuzzjoni finanzjarja mill-FEG mis-6 ta’ Ottubru 2014 sas-6
               ta’ April 2017.
     Komplimentarjetà ma’ azzjonijiet iffinanzjati minn fondi nazzjonali jew tal-Unjoni
     31.       Is-sors ta’ prefinanzjament jew ta’ kofinanzjament nazzjonali huwa l-baġit tal-
               Ministeru tax-Xogħol, l-Impjiegi, it-Taħriġ Vokazzjonali u d-Djalogu Soċjali bl-użu
               tal-linja baġitarja għall-akkumpanjament tal-bidla ekonomika u l-iżvilupp tal-
               impjieg.

MT                                                          7                                                          MT
 ---pagebreak---      32.     L-awtoritajiet Franċiżi kkonfermaw li l-miżuri msemmija hawn fuq li jirċievu
             kontribuzzjoni finanzjarja mill-FEG mhumiex se jirċievu wkoll għajnuna minn
             strumenti finanzjarji oħra tal-Unjoni.
     Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew l-
     imsieħba soċjali kif ukoll l-awtoritajiet lokali u reġjonali
     33.     L-awtoritajiet Franċiżi indikaw li l-pakkett ikkoordinat ta’ servizzi personalizzati
             tfassal b’konsultazzjoni mar-rappreżentanti tal-benefiċjarji fil-mira u mal-imsieħba
             soċjali. Saru diversi laqgħat bejn is-27 ta’ Diċembru 2013 u t-13 ta’ Marzu 2014 (id-
             data meta ntbagħtu l-avviżi tas-sensja). Dawn il-laqgħat kienu jikkonċernaw il-
             pakkett sħiħ ta’ miżuri, li minnhom l-aspett tal-FEG (“Cellule de reclassement) huwa
             parti waħda.
     Ġestjoni u sistemi ta’ kontroll
     34.     L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika
             r-responsabbiltajiet tal-korpi involuti. Franza nnotifikat lill-Kummissjoni li l-
             kontribuzzjoni finanzjarja se tkun ġestita mill-Ministeru tal-Ekonomija, l-Industrija u
             l-Impjiegi, fejn se jkunu involuti għadd ta' unitajiet fi ħdan id-Délégation générale à
             l’emploi et à la formation professionnelle (DGEFP). Il-pagamenti se jsiru mid-
             Département financement, dialogue et contrôle de gestion tad-DGEFP. Iċ-
             ċertifikazzjoni se titwettaq mid-Direttorat Ġenerali tal-Finanzi Pubbliċi li jinsabu
             f’Nantes. Il-fergħat reġjonali tad-Direttorat Ġenerali tal-Intrapriżi, il-Kompetizzjoni,
             il-Konsum, ix-Xogħol u l-Impjiegi fir-reġjuni inkwistjoni ġew mogħtija s-setgħa li
             jwettqu eżerċizzji tal-awditjar.
     Impenji pprovduti mill-Istat Membru kkonċernat
     35.     L-awtoritajiet Franċiżi pprovdew il-garanziji kollha meħtieġasabiex:
             –      il-prinċipji ta’ ugwaljanza tat-trattament u nondiskriminazzjoni jiġu rrispettati
                    fl-aċċess għall-azzjonijiet proposti u l-implimentazzjoni tagħhom;
             –      tinżamm il-konformità mar-rekwiżiti stabbiliti fil-leġiżlazzjoni nazzjonali u tal-
                    UE dwar sensji kollettivi;
             –      l-azzjonijiet proposti ma jirċievux appoġġ finanzjarju minn fondi jew strumenti
                    finanzjarji oħrajn tal-Unjoni u jiġi evitat kwalunkwe finanzjament doppju;
             –      l-azzjonijiet proposti jkunu kumplimentari ma’ azzjonijiet iffinanzjati mill-
                    Fondi Strutturali;
             –      il-kontribuzzjoni finanzjarja mill-FEG tikkonforma mar-regoli proċedurali u
                    materjali tal-Unjoni dwar l-għajnuna mill-Istat.
     IMPLIKAZZJONI BAĠITARJA
     Proposta baġitarja
     36.     Il-FEG ma għandux jaqbeż ammont annwali massimu ta’ EUR 150 miljun (prezzijiet
             tal-2011), kif stipulat fl-Artikolu 12 tar-Regolament tal-Kunsill (UE, Euratom)
             Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali
             għas-snin 2014-20207.
     37.     Wara li eżaminat l-applikazzjoni fir-rigward tal-kundizzjonijiet stabbiliti fl-
             Artikolu 13(1) tar-Regolament tal-FEG, u wara li qieset in-numru ta’ benefiċjarji fil-

     7
            ĠU L 347, 20.12.2013, p. 884.

MT                                                  8                                                    MT
 ---pagebreak---               mira, l-azzjonijiet proposti u l-ispejjeż stmati, il-Kummissjoni tipproponi li l-FEG
              jiġi mobilizzat għall-ammont ta’ EUR 6 052 200, li jirrappreżenta 60 % tal-ispejjeż
              totali tal-azzjonijiet proposti, sabiex tiġi pprovduta kontribuzzjoni finanzjarja għall-
              applikazzjoni.
     38.      Id-deċiżjoni proposta biex jiġi mmobilizzat il-FEG se tittieħed b'mod konġunt mill-
              Parlament Ewropew u mill-Kunsill, kif stipulat fil-punt 13 tal-Ftehim
              Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-
              Kummissjoni dwar id-dixxiplina baġitarja, il-kooperazzjoni fi kwistjonijiet baġitarji
              u l-ġestjoni finanzjarja tajba8.
     Atti relatati
     39.      Filwaqt li tippreżenta din il-proposta għal deċiżjoni biex il-FEG jiġi mmobilizzat, il-
              Kummissjoni sejra tippreżenta proposta lill-Parlament Ewropew u lill-Kunsill għal
              trasferiment tal-ammont ta’ EUR 6 052 200 fl-intestatura baġitarja rilevanti.
     40.      Filwaqt li tadotta din il-proposta għal deċiżjoni biex jiġi mobilizzat il-FEG, il-
              Kummissjoni se tadotta deċiżjoni fuq kontribuzzjoni finanzjarja, permezz ta’ att ta’
              implimentazzjoni, li se tidħol fis-seħħ fid-data li fiha l-Parlament Ewropew u l-
              Kunsill jadottaw id-deċiżjoni proposta biex jiġi mobilizzat il-FEG.

     8
            ĠU C 373, 20.12.2013, p. 1.

MT                                                  9                                                    MT
 ---pagebreak---                                                     Proposta għal

                  DEĊIŻJONI TAL-PARLAMENT EWROPEW U TAL-KUNSILL

           dwar il-mobilizzazzjoni tal-Fond Ewropew ta' Aġġustament għall-Globalizzazzjoni
                            (applikazzjoni EGF/2014/017 FR/Mory-Ducros)

     IL-PARLAMENT EWROPEW U L-KUNSILL TAL-UNJONI EWROPEA,
     Wara li kkunsidraw it-Trattat dwar il-Funzjonament tal-Unjoni Ewropea,
     Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill
     tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni
     (2014-2020) u li jħassar ir-Regolament (KE) Nru 1927/20069, u b’mod partikolari l-
     Artikolu 15(4) tiegħu,
     Wara li kkunsidraw il-proċedura stabbilita fil-punt 13 tal-Ftehim Interistituzzjonali tat-2
     ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina
     baġitarja, dwar kooperazzjoni f’materji ta' baġit u dwar ġestjoni finanzjarja tajba10,
     Wara li kkunsidraw il-proposta mill-Kummissjoni Ewropea,
     Billi:
     (1)      Il-Fond Ewropew ta’ Aġġustament għall-Globalizzazzjoni (FEG) ġie stabbilit biex
              jipprovdi appoġġ lil ħaddiema li jingħataw is-sensja u persuni li jaħdmu għal rashom li
              l-attività tagħhom waqfet minħabba bidliet strutturali kbar fix-xejriet tal-kummerċ
              dinji minħabba l-globalizzazzjoni, minħabba ssoktar tal-kriżi finanzjarja u ekonomika
              globali indirizzata fir-Regolament (KE) Nru 546/2009 tal-Parlament Ewropew u tal-
              Kunsill11, jew minħabba kriżi finanzjarja u ekonomika globali ġdida u biex jassistihom
              fir-riintegrazzjoni tagħhom fis-suq tax-xogħol.
     (2)      Il-FEG ma għandux jaqbeż l-ammont massimu annwali ta' EUR 150 miljun (prezzijiet
              tal-2011), kif stabbilit fl-Artikolu 12 tar-Regolament tal-Kunsill (UE, Euratom)
              Nru 1311/201312.
     (3)      Fis-6 ta’ Ottubru 2014, Franza ressqet applikazzjoni għall-mobilizzazzjoni tal-FEG,
              fir-rigward ta’ sensji13f’Mory-Ducros SAS fi Franza. Din kienet supplementata
              b’informazzjoni addizzjonali skont l-Artikolu 8(3) tar-Regolament (UE)
              Nru 1309/2013. L-applikazzjoni tikkonforma mar-rekwiżiti għad-determinazzjoni ta’
              kontribuzzjoni finanzjarja mill-FEG kif stabbilit fl-Artikolu 13 tar-Regolament (UE)
              Nru 1309/2013.
     (4)      Għaldaqstant, il-FEG għandu jiġi mmobilizzat sabiex tiġi pprovduta kontribuzzjoni
              finanzjarja li tammonta għal EUR 6 052 200 għall-applikazzjoni mressqa minn Franza,

     9
              ĠU L 347, 20.12.2013, p. 855.
     10
              ĠU C 373, 20.12.2013, p. 1.
     11
              Ir-Regolament (KE) Nru 546/2009 tal-Parlament Ewropew u tal-Kunsill tat-18 ta’ Ġunju 2009 li
              jemenda r-Regolament (KE) Nru 1927/2006 dwar l-istabbiliment tal-Fond Ewropew ta’ Aġġustament
              għall-Globalizzazzjoni (ĠU L 167, 29.6.2009, p.26).
     12
              Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas
              finanzjarju pluriennali għas-snin 2014-2020 (ĠU L 347, 20.12.2013, p. 884).
     13
              Fit-tifsira tal-Artikolu 3(a) tar-Regolament (KEE) Nru 1309/2013.

MT                                                         10                                                          MT
 ---pagebreak---      ADOTTAW DIN ID-DEĊIŻJONI:

                                               Artikolu 1
     Għall-baġit ġenerali tal-Unjoni Ewropea għas-sena finanzjarja 2015, il-FEG għandu jiġi
     mmobilizzat biex jipprovdi s-somma ta’ EUR 6 052 200 f’approprjazzjonijiet ta’ impenn u ta’
     pagament.

                                               Artikolu 2
     Din id-Deċiżjoni għandha tidħol fis-seħħ fil-jum tal-adozzjoni tagħha.
     Magħmul fi Brussell,

     Għall-Parlament Ewropew                     Għall-Kunsill
     Il-President                                Il-President

MT                                                11                                               MT